stanford-oval/wikipedia huggingface dataset:
Nuorisotyön viikko
Nuorisotyön viikon historia

Nuorisotyön viikkoa vietettiin ensimmäisen kerran vuonna 2014. Tuolloin viikon teemana oli #HupparikansanPuolella.
Vuonna 2015 Nuorisotyön viikolla kiinnitettiin nuorisotyöntekijöiden ja nuorten kanssa toimivien työn merkitykseen ja kannustettiin puolustamaan nuorisotyötä leikkauksia vastaan.
Vuonna 2016 keskityttiin syrjintään ja sosiaalisessa mediassa kahtena aikaisempana vuonna käytetty #hupparikansanpuolella saikin rinnalleen aihetunnisteen #syrjinnästävapaa.
Vuonna 2017 Allianssi haastoi aikuisia ja päättäjiä tutustumaan nuorten toimintaan. Viikon keskipisteessä olivatkin nuorisotyön menetelmät.
Vuonna 2018 Nuorisotyön viikon teemana oli perusnuorisotyön positiiviset ja ennaltaehkäisevät vaikutukset, syrjäytymisen ehkäisy sekä nuorisotyön erilaiset työmuodot.
Vuonna 2019 Nuorisotyön viikkoa vietettiin erityisesti nuorten mielenterveyden parissa..
Vuonna 2020 Nuorisotyön viikolla valmistauduttiin tuleviin kuntavaaleihin ja viikon teema olikin nuorten yhteiskunnallinen osallisuus paikallisella tasolla.
Paparazzi (täsmennyssivu)

Wikisanakirjassa on tähän liittyvä sananselitys: .
Paparazzi voi tarkoittaa ainakin seuraavia:
paparazzi, valokuvaaja
Paparazzi, Laila Snellmanin perustama mallitoimisto
”Paparazzi”, Xzibitin musiikkikappale ja single albumilta At the Speed of Life (1996)
”Paparazzi”, Lady Gagan musiikkikappale ja single albumilta The Fame (2008)
Paparazzi, Neri Parentin ohjaama elokuva vuodelta 1998
Paparazzi, Alain Berberianin ohjaama elokuva vuodelta 1998
Paparazzi, Paul Abascalin ohjaama elokuva vuodelta 2004
Paparazzit, suomalainen tv-sarja vuodelta 2012.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paparazzi”, voi hakea sivunnimihaulla, laajalla sivunnimihaulla tai tekstihaulla.
Nuorisydän Remix

| Nuorisydän Remix Younghearted |
| --- | --- | --- |

EP-levyn tiedot
 Julkaistu: 8. syyskuuta 2016
 Formaatti: digitaalinen
 Kesto: 13.43
 Levy-yhtiö: 325 Media
Youngheartedin muut julkaisut
| Nuorisydän 2016 | Nuorisydän Remix 2016 | Vapaa 2019 |
Nuorisydän Remix on suomalaisen Younghearted-yhtyeen 8. syyskuuta 2016 julkaistu remix-EP. EP sisältää neljä remixiä yhtyeen aiemmin samana vuonna julkaiseman esikoisalbumin kappaleesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Täällä mä vielä oon (Misha x Ade Mai Remix) | 2.52 |  |  |  |  |  |  |  |
| 2. | Hyvä näin (Ade Mai Remix) | 3.31 |  |  |  |  |  |  |  |
| 3. | Hetkeksi (Winson Pruden Remix) | 4.01 |  |  |  |  |  |  |  |
| 4. | Tässä ja nyt (Winson Pruden Remix) | 3.13 |  |  |  |  |  |  |  |
Norralaånin vesistö

Ruotsin päävesistöalueet
Norralaånin vesistö (ruots. Norralaåns avrinningsområde, vesistöaluetunnus 47) muodostuu Pohjanlahden Selkämereen laskevan Norralaånin ja sen sivujokien yhteisestä valuma-alueesta, jonka kokonaispinta-ala on 319 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Norralaån, joka tunnetaan eri osuuksilla myös nimillään Trönöån ja Lötån. Joki laskee Itämereen noin 0,11 kuutiokilometriä vettä vuodessa.
Vesistön valuma-alue

Norralaånin vesistö sijaitsee kahden suuren vesistön Ljunganin vesistön (tunnus 42) ja Ljusnanin vesistön (tunnus 48) välissä, jossa on viisi pientä päävesistöä. Norralaånin vesistö on niistä yksi kolmesta pienestä vesistöstä. Sen länsi- ja lounaispuolella sijaitsee Ljusnanin vesistö. Muualla on mereen laskevien ojien ja purojen pieniä valuma-alueita, joiden yhteispinta-ala on kuitenkin suurempi Norralaånin vesistön pinta-ala.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (62,0 %), turve (8,0 %), kalliomaa (10,9 %), hiekka ja sora (5,3 %), multamaa (4,7 %), savimaa (3,2 %) ja jäätikköjokijäänteet (0,2 %). Alueen maankäyttöä esittävät maiden käyttöluokitukset, joiden mukaan alueella on metsämaita (82,5 %), soita ja kosteikkoja (2,7 %), viljelymaita (5,7 %), taajamia ja pinnoitettuja alueita (1,4 %) sekä joutomaita (2,2 %). Näiden lisäksi on 5,5 % vesistöjä.
Vesistön valuma-alue > Virtaamia

SMHI on julkaissut tilastossaan Norralaånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 3,45 kuutiometriä sekunnissa (m³/s), keskiylivirtaama (MHQ) on 20,8 m³/s ja keskialivirtaama (MNQ) on 0,5 m³/s . Toisen lähteen mukaan joen keskivirtaama on 3,55 m³/s ja keskiylivirtaama (MHQ) on 21 m³/s . Suurin kuukausittainen keskivirtaama 23,8 m³/s on mitattu toukokuussa 1986 ja pienin 0,1 m³/s elokuussa 2007. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi maaliskuusta kesäkuuhun ja sen huippu ajoittuisi huhti- ja toukokuulle.
Käännös suomeksi
Nukkapähkämö

| Nukkapähkämö |
| --- | --- |
 Nukkapähkämö
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Pähkämöt Stachys
Laji::  byzantina
Kaksiosainen nimi
 Stachys byzantina  Lindl. 
Katso myös
   Nukkapähkämö Wikispeciesissä   Nukkapähkämö Commonsissa 
Infobox OKNimi-testi OK: 
Nukkapähkämö (Stachys byzantina), tunnetaan myös nimellä lampaankorva, on huulikukkaiskasveihin kuuluva perenna. Sen luontaiseen kasvualueeseen kuuluvat Turkki, Armenia ja Iran, mutta se on puutarhakasvina tunnettu ympäri maailmaa.
Nukkapähkämön korkeus on kukkivana 30−40 cm. Sen varret ovat nelisärmäiset ja nukkakarvaiset. Lehdet ovat ehyet, soikean suikeat, hopeanhohtoisen nukkaisia ja samettisen pehmeitä. Kukat ovat pienet, huomaamattomat, ruusunpunaiset ja huulimaiset sekä kasvavat tähkämäisissä kukinnoissa. Kukinta-aikaa on heinä-elokuu. Nukkapähkämö muodostaa tuuheita maanmyötäisiä lehtiruusukkeita ja leviää mattomaisesti rönsyjen avulla.
Kasvupaikat ovat aurinkoisia ja lämpimiä. Kasvualustan taas pitäisi olla kuiva, läpäisevä, hiekkapitoinen ja niukkaravinteinen.
Aiheesta muualla

Suomen Lajitietokeskus: Nukkapähkämö – Stachys byzantina
Nukkapähkämö (Stachys byzantina) Puutarha.net.
ITIS: Stachys byzantina (englanniksi)
United States Department of Agriculture (USDA): Stachys byzantina (englanniksi)
New Balance

| New Balance |
| --- | --- |

Yritysmuoto:  yksityisomistuksessa oleva yritys
Perustettu:  1906 nimellä New Balance Arch Support Company
Toimitusjohtaja:  Jim Davis
Kotipaikka:   Boston, Massachusetts, Yhdysvallat
Toimiala:  asuste- ja vaateteollisuus
Tuotteet:  urheilukengät, kengät, urheiluvaatteet
Henkilöstö:  3 908 ympäri maailmaa (2009)
Kotisivu:  www.newbalance.com
Infobox OKVirheellinen NIMI-arvo: 
New Balance Athletic Shoe Inc. eli New Balance on yhdysvaltalainen vuonna 1906 perustettu, nykyisin yksityisomistuksessa oleva yritys, joka keskittyy pääosin jalkineiden valmistukseen. Yhtiön päämaja sijaitsee nykyisin Bostonissa, Massachusettsissa. Vuonna 2009 yhtiöllä oli 3 908 työntekijää ympäri maailman.
Historiaa

William J. Riley, brittiläinen maahanmuuttaja, perusti New Balancen vuonna 1906 nimellä New Balance Arch Support Company. Vuodesta 1991 lähtien New Balance on tuottanut suurin piirtein 40 miljardia dollaria. Pelkästään vuonna 2012 yhtiön tuotto oli 2,29 miljardia Yhdysvaltain dollaria.
Vuonna 2004 New Balance osti vuonna 1992 perustetun urheiluvälinevalmistaja Warrior Sportsin, joka on toiminut myös vuodesta 2012 perinteikkään englantilaisen jalkapalloseuran Liverpool FC:n paitojen valmistajana. Helmikuussa 2015 New Balance kuitenkin solmi vuodessa Liverpoolille 25 miljoonaa puntaa tuottavan sopimuksen, jolla yhtiö itse valmistaa Liverpoolin pelipaidat kaudesta 2015-2016 lähtien. Paitasopimus Liverpoolin kanssa on yhtiön ensimmäinen välinevalmistussopimus jalkapallojoukkueen kanssa, ellei Warrior Sportsia lasketa. New Balance valmistaa pelivarusteet myös Australian Football Leaguessa pelaavalle aussifutisseura Melbourne Football Clubille. Yhtiöllä on ollut sopimus myös pyöräilytalli Cannondale-Garminin kanssa.
Nykyisin New Balance valmistaa pääosin jalkineita moneen eri urheilulajiin. Lisäksi yhtiöllä on myös työ- ja vapaa-ajankenkiä sekä erilaisia vaatteita, kuten paitoja ja housuja, eri tarkoituksiin.
Aiheesta muualla

Kuvia tai muita tiedostoja aiheesta New Balance Wikimedia Commonsissa
Nuoritta

| Nuoritta |
| --- | --- |
 Kaupungin kartta, jossa Nuoritta korostettuna.
Kaupunki:  Oulu
Suuralue:  Ylikiimingin suuralue
Kaupunginosa nro:  44
Väkiluku:  209  31.12.2023
Työpaikkoja:  21 kpl   (31.12.2011)
Osa-alueet:  Jokikokko, Nuoritta, Paasoperä, Yliperä
Postinumero(t):  91300
Nuorittajoki Nuorittassa.
Nuoritta on Oulun 44. kaupunginosa entisen Ylikiimingin kunnan alueella. Kaupunginosa muodostettiin Oulun ja Ylikiimingin kuntaliitoksen yhteydessä 1. tammikuuta 2009 Jokikokon, Nuorittan, Paasoperän ja Yliperän alueista. Asukkaita alueella on noin 300. Kaupunginosa sijaitsee Ylikiimingin taajaman ja Pudasjärven välisen Hetekyläntien varrella.
Nuorittan kylän keskus sijaitsee Nuorittajoen varrella lähellä Pudasjärven kunnanrajaa, noin 17 kilometriä itään Ylikiimingin taajamasta.
Nuoritta on maa- ja metsätalousvaltainen yhteisö. Vuodesta 2003 kylä on ollut mukana Kylävalakiat-projektissa, joka tähtää maaseudun kylien yritys- ja kehittämistoiminnan parantamiseen.
Aiheesta muualla

Kuvia tai muita tiedostoja aiheesta Nuoritta Wikimedia Commonsissa
Oulun kaupunginosat ja suuralueet
| 0 | 1 | 2 |
| --- | --- | --- |
| Suuralueet | Kaupunginosat |  |
| 1. Keskusta | I Pokkinen • II Vaara • III Vanhatulli • IV Hollihaka • V Leveri • Myllytulli • Intiö • Raksila |  |
| 2. Höyhtyä | Höyhtyä • Karjasilta • Lintula • Mäntylä • Nokela |  |
| 3. Oulunsuu | Kontinkangas • Oulunsuu • Peltola • Värttö |  |
| 4. Kaukovainio | Hiironen • Kaukovainio |  |
| 5. Nuottasaari | Limingantulli • Nuottasaari • Äimärautio |  |
| 6. Kaakkuri | Kaakkuri • Kiviniemi • Metsokangas • Perävainio |  |
| 7. Maikkula | Hangaskangas • Heikkilänkangas • Iinatti • Juurusoja • Knuutila • Maikkula • Madekoski • Pikkarala |  |
| 8. Tuira | Hietasaari • Koskikeskus • Pikisaari • Toppilansaari • Tuira • Vihreäsaari |  |
| 9. Puolivälinkangas | Isko • Puolivälinkangas • Pyykösjärvi • Takalaanila • Välivainio |  |
| 10. Koskela | Alppila • Koskela • Taskila • Toppila |  |
| 11. Pateniemi | Rajakylä • Pateniemi • Herukka |  |
| 12. Kaijonharju | Kaijonharju • Kuivasjärvi • Liikanen • Linnanmaa • Ritaharju |  |
| 13. Myllyoja | Haapalehto • Hintta • Kirkkokangas • Kynsilehto • Laanila • Myllyoja • Parkkisenkangas |  |
| 14. Sanginsuu | Lapinkangas • Sanginjoki • Sanginsuu • Ulkosanki |  |
| 15. Korvensuora | Heikinharju • Korvenkylä • Korvensuora • Rusko • Ruskonselkä • Saviharju • Talvikangas |  |
| 16. Ylikiiminki | Jolos • Nuoritta • Vepsä • Vesala • Vuotto • Ylikiiminki |  |
| 17. Hiukkavaara | Haukkasuo • Hiukkavaara • Kivikkokangas · Niiles • Puolukkakangas • Saarela • Vanha Hiukkavaara |  |
| 20. Haukipudas | Haukipudas • Jokikylä • Martinniemi |  |
| 21. Kello | Kalimenkylä • Kello |  |
| 30. Kiiminki | Alakylä • Hannus • Huttukylä • Kiiminki |  |
| 31. Jääli | Jäälinkylä • Välikylä |  |
| 40. Oulunsalo | Kylänpuoli • Oulunsalo • Salonpää |  |
| 50. Yli-Ii | Pahkala • Tannila • Yli-Ii |  |
Niko Ahvonen

| Niko Ahvonen> Henkilötiedot |
| --- | --- |
Syntynyt: 1965 
Ammatti:  laulaja, säveltäjä, sanoittaja, saksofonisti
Muusikko
Laulukielet:  suomi, englanti
Aktiivisena:  1970-
Tyylilajit:  soul, R&B
Soittimet:  laulu, saksofoni
Yhtyeet:  Hot Shots, Cortina Jets, The Regals, 2 leijonaa
Levy-yhtiöt:  Bulltone, Amigo, BMG, Texicalli, Playground, Turenki
  [ Muokkaa Wikidatassa ] [ ohje ]  
Niko Ahvonen (s. 1965) on suomalainen soul-laulaja, joka on tehnyt Cortina Jets -yhtyeen kanssa esiintymisiä vuodesta 1996 alkaen.
Ennen soolouraa Ahvonen keikkaili ja levytti ''Hot Shots'' -kokoonpanossa levyn ''Showtime'' (Bulltone 1006) -levymerkille vuonna 1990. Lisäksi hän oli mukana muissakin kokoonpanoissa kuten The Bullworkers.
Soolouransa alkutaipaleella Ahvonen tuli vierailleeksi Veli-Matti Järvenpään levyllä Pitkä hehku. Levylle Ahvonen esitti kappaleen Anneli, jonka hän on itse käännöstyössään suomentanut. Kappaleesta tuli samalla hänen ensimmäinen suomenkielinen levytyksensä.
Ensimmäisen sooloalbumin Painovoimaa vastaan Ahvonen sai julkaistua vuonna 1996. Ennen sitä häneltä ilmestyi kolme singleä. Sooloalbumin kappaleista suurin osa oli hänen itsensä käsialaa. Levymerkki BMG julkaisi häneltä kolme sooloalbumia sekä useita singlejä vuosien 1996-2001 aikana.
Vuonna 2003 hän teki levytyssopimuksen Audiovox-levymerkin kanssa samalla, kun Ahvosen neljäs sooloalbumi Eilen tänään huomenna julkaistiin. Samoihin aikoihin hän tuli vierailleeksi Jalometallia-kokoelmalevyllä esittäen siellä oman tulkintansa Kari Peitsamon tunnetuksi tekemästä kappaleesta ja kohtalaisesti radiosoittoaikaakin saaneen kappaleen Kauppaopiston naiset. Albumi Pimeyden nopeus julkaistiin vuonna 2007 levymerkki Texicalli'n kautta.
Vuonna 2008 Ahvonen päätti Bad Luck Soul -levyn julkaisusta, joka sisältää hänen tunnettuja kappaleitaan englanniksi tulkittuina sekä lisäksi muutaman cover-kappaleen. Niihin aikoihin yhtye koki myös nimenmuutoksen kautta muutoksen Cortina Jets -yhtyeestä The Regals -yhtyeeksi ja tämä tapahtui joskus kiertueen aikana.
Vuonna 2011 Ville Leinonen ja Niko Ahvonen perustivat yhdessä duon 2 Leijonaa, jolloin samalla tuli julkaisuina joitakin kappaleita levytettyinä yhteistyössä The Levitators -yhtyeen kanssa. Rocksteady-albumissa vierailee myös Sami Saari kahdella kappaleella.
Vuonna 2014 Niko palasi takaisin soolouralle joihin aikoihin hän päätti samalla yhteistyön aloituksesta yhdessä J. Karjalaisen ja Sami Saaren kanssa. 
Lisäksi Ahvonen teki yhteiskiertuetta Saaren ja Veeti Kallion kanssa.
Ahvonen on vieraillut useilla kokoelmalevyillä, mm. Ninni Poijärven Viideltä-levyllä sekä Mielenrauhaa-tribuuttilevyllä.
Lisäksi hän on tehnyt joitakin käännöstekstejä Marjo Leinoselle ja Sami Saarelle.
Diskografia > Albumit > Hot shots

Showtime (1990) Bulltone
Diskografia > Albumit > Veli-Matti Järvenpää

Pitkä hehku (1995)
Diskografia > Albumit > Soolotuotanto

Painovoimaa vastaan (1996) BMG
Eläköön vapaus! (1998) BMG
Tuhannen tanssin tasavalta (2001) BMG
Eilen tänään huomenna (2003) Audiovox
Pimeyden nopeus (2007) Texicalli
Pohjoisen soul (2014) Turenki
Tilanteen herrat (2021) Rockadillo
Diskografia > Albumit > The Regals

Bad Luck Soul (2008)
Diskografia > Albumit > 2 Leijonaa

Rocksteady (2011) Playground
Diskografia > Albumit > Funky Kingston

Hyvät ja parhaat (2018) Playground
Aiheesta muualla

Niko Ahvonen Groovymeisseli-ohjelmassa (19.10.1996)  Yle Areena
Niko Ahvonen Linnunradan pianobaari -ohjelmassa (30.3.1998) Yle Areena
Oise

Oise on Ranskan departementti numero 60, joka on nimetty Oise-joen mukaan. Departementti sijaitsee Pohjois-Ranskassa Picardien  hallintoalueella. Departementti on pinta-alaltaan 5 860 neliökilometriä, ja siellä on 792 980 asukasta (2006). Oisen pääkaupunki on Beauvais. Oise on jaettu edelleen neljään arrondissementtiin, 41 kantoniin ja 693 kuntaan.
Oise oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790.
Teemapuisto Parc Astérix on Oisen huomattavin matkailukohde.
Kunnat

Oisen departementissä on 693 kuntaa.
Aiheesta muualla

Kuvia tai muita tiedostoja aiheesta Oise Wikimedia Commonsissa
Oisen departementin kotisivut (ranskaksi)
Nuolijärvi (Pello)

| Nuolijärvi |
| --- | --- |
Valtiot:  Suomi
Paikkakunta:  Pello
Koordinaatit:  66°48′10″N, 24°19′15″E
Vesistöalue ja valuma-alueen tietoja
Laskujoki:  Konttajoki 
Järvinumero:  67.943.1.007
Mittaustietoja
Pinnankorkeus:  106,9 m  
Rantaviiva:  0,826 km  
Pinta-ala:  1,453 ha  
Saaria:  3 
 fiNuolijärvi 
Nuolijärvi  on Lapissa Pellossa Konttajärven kylän lähellä sijaitseva järvi.
Maantietoa

Järven pinta-ala on 1,5 hehtaaria, se on 200 metriä pitkä ja 100 metriä leveä. Järvellä on kartan mukaan kolme saarta. Sen rantaviivan pituus on 850 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Lankojärven alueella (67.94), jonka Repojärven alueeseen (67.943) se kuuluu. Järven vedenpinnan korkeus on 106,9 metriä mpy.
Nukkaruusu

| Nukkaruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Aitoruusut Rosa
Laji::  tomentosa
Kaksiosainen nimi
 Rosa tomentosa  Sm. 
Katso myös
   Nukkaruusu Wikispeciesissä   Nukkaruusu Commonsissa 
Infobox OKVirheellinen NIMI-arvo: 
Nukkaruusu (Rosa tomentosa) on ruusukasvien (Rosaceae) heimoon ja ruusujen eli aitoruusujen (Rosa) sukuun kuuluva kasvilaji. Nukkaruusu muistuttaa hyvin paljolti okaruusua (Rosa sherardii) sekä jossain määrin myös iharuusua (Rosa mollis), mutta sen voi erottaa okaruususta emien ulkonäön perusteella ja iharuususta kiulukoiden ulkonäön perusteella. Nukkaruusu on kuitenkin luettu joskus samaksi lajiksi kuin okaruusu.
Nukkaruusu on runsashaarainen pensas, joka voi kasvaa pari metriä korkeaksi. Sen oksien kuori on harmaanruskea ja oksat ovat piikkisiä. Piikit ovat kovia sekä hieman kaarevia. Kuluvan vuoden vuosikasvaimissa on runsaasti kaarevia piikkejä. Lehdet ovat harmaanvihreitä ja karvaisia sekä hartsintuoksuisia. Lehtien alapinnat ovat tiiviin karvoituksen peittämät. Lehtien lehdykät ovat jokseenkin teräväkärkisiä ja toissahalaitaisia. Kukat sijaitsevat muutaman kukan ryhminä melko pitkän kukkaperän päässä. Kukkien verholehdet ovat liuskaisia ja kukinnan jälkeen ulospäin siirottavia. Nukkaruusu kukkii kesä–heinäkuussa. Terälehdet ovat vaaleanpunaisia. Emien luotit ovat harvakarvaisia ja vartalot hyvin kapeita, enintään yhden millimetrin levyisiä. Kiulukat ovat soikeanpyöreitä ja kaljuja tai karvaisia sekä selvästi hedelmäperiään lyhyempiä.
Nukkaruusua tavataan laajalti Euroopassa lukuun ottamatta sen pohjoisimpia sekä aivan eteläisimpiä osia. Lajia tavataan Espanjasta Bulgariaan ja Valko-Venäjälle ulottuvalla alueella sekä Britteinsaarilla Skotlannin pohjoisosia lukuun ottamatta. Pohjoismaista nukkaruusua tavataan vain Tanskassa ja Etelä-Ruotsissa itäisessä Skånessa. Nukkaruusua on myös harvinaisena tulokaslajina tai vieraslajina Pohjois-Amerikassa.
Aiheesta muualla

Finto: Kassu – Kasvien suomenkieliset nimet: Nukkaruusu (Rosa tomentosa)
iNaturalist: Rosa tomentosa
ITIS: Rosa tomentosa (englanniksi)
United States Department of Agriculture (USDA): Rosa tomentosa (englanniksi)
Global Biodiversity Information Facility (GBIF): Rosa tomentosa (englanniksi)
Pedro Cantero Cuadrado

Pedro Cantero Cuadrado, rintakuva
Pedro Cantero Cuadrado (23. helmikuuta 1902 Carrión de los Condes – 19. joulukuuta 1978) oli espanjalainen roomalaiskatolinen arkkipiispa. Hänet vihittiin papiksi 22. maaliskuuta 1926 ja nimitettiin Barbastron hiippakunnan johtoon 19. joulukuuta 1951. Piispaksi vihkiminen seurasi 27. huhtikuuta 1952. Pääkonsekraattorina toimi Leopoldo Eijo y Garay, jota avustivat José Souto Vizoso ja Arturo Tabera Araoz.
Cantero Cuadrado sai 22. lokakuuta 1953 nimityksen Huelvan piispaksi ja 20. toukokuuta 1964 Zaragozan arkkipiispaksi. Hän osallistui Vatikaanin toiseen kirkolliskokoukseen ja jäi eläkkeelle 3. kesäkuuta 1977.
Olli-Pekka Kallioniemi

| Olli-Pekka Kallioniemi> Henkilötiedot |
| --- | --- |
Syntynyt: 20. marraskuuta 1960 Karkku (ikä 63)
Kansalaisuus:  Suomi
Ammatti:  molekulaarisen täsmälääketieteen professori ja SciLifeLab-tutkimuskeskuksen johtaja; aiemmin lääketieteellisen teknologian ja bioteknologian professori, akatemiaprofessori (2004–2007)
Koulutus ja ura
Tutkinnot:  Tampereen yliopisto (LL 1985, LKT 1988, kliinisen kemian erikoislääkäri 1991)
Instituutti:  Karoliininen instituutti ja Science for Life Laboratory; VTT, Tampereen yliopisto
Palkinnot:  Anders Jahre -palkinto (nuoren tutkijan palkinto, 1997), AACR Team Science Award (2008), IFCC-Abbot Award for Molecular Diagnostics (2009), Matti Äyräpään palkinto (2019)
Aiheesta muualla
Kotisivu
Olli-Pekka Kallioniemi (s. 20. marraskuuta 1960 Karkku) on molekulaarisen täsmälääketieteen professori Karoliinisessä instituutissa ja Science for Life Laboratoryn (SciLifeLab) johtaja. SciLifeLab on neljän ruotsalaisen yliopiston – Karoliininen instituutti, Kuninkaallinen teknillinen korkeakoulu, Tukholman yliopisto ja Uppsalan yliopisto – yhdessä perustama, noin 1 200 työntekijän tutkimuskeskus.
Kallioniemi kirjoitti ylioppilaaksi vuonna 1979 Tampereelta. Hän valmistui lääkäriksi ja erikoistui Tampereen yliopistossa ja Tampereen yliopistollisessa sairaalassa (LL 1985, LKT 1988, kliinisen kemian erikoislääkäri 1991).
Kallioniemi oli TAYS:n kliinisen kemian apulaislääkäri vuosina 1986–1989, Tampereen yliopiston onkologisen laboratoriotekniikan dosentti 1990–1995 ja TAYS:n kliinisen kemian yksikön apulaisylilääkäri 1992–. Vierailevana tutkijana San Fransiscossa vuosina 1990–1993 (UC San Francisco). Suomen Akatemian vanhempi tutkija vuosina 1993–1995.
Kallioniemi toimi vuodesta 1996 lähtien Tampereen yliopiston lääketieteellisen teknologian ja bioteknologian professorina. Kallioniemi toimi tutkimusryhmineen myös Yhdysvaltain terveysvirasto NIH:issä (National Human Genome Research Institute) ja Helsingin yliopistossa. Hän oli soveltavan syöpäbiologian professori Valtion teknillisessä tutkimuskeskuksessa Turussa ja akatemiaprofessorina kauden 1.8.2004–30.11.2007 (myönnetty kausi alkujaan 1.8.2004–31.7.2009). Hän siirtyi Helsingin yliopiston yhteydessä toimineen Suomen molelyylilääketieteen instituutin (FIMM, Institute for Molecular Medicine Finland) johtajaksi vuonna 2007. Hänet nimitettiin Helsingin yliopiston kliinisen kemian professorin tehtävään (2/2015–). Hän kuitenkin siirtyi Ruotsiin jo vuonna 2015.
Kallioniemi on julkaissut tutkimuksia muun muassa rinta- ja eturauhassyövän geenimuutoksista ja genomitutkimuksen alalta. Hän on ollut Suomalaisen Tiedeakatemian jäsen vuodesta 2003.
Aiheesta muualla

Kallioniemi Group (research intrests) (englanniksi) (scilifelab.se)
Olli Kallioniemi group (old page) (Arkistoitu – Internet Archive) (englanniksi) (vtt.fi)
Olli Kallioniemi (Arkistoitu – Internet Archive) (englanniksi) (fimm.fi)
Paschalis III

Paschalis III (hepr.-latina.: pääsiäisenä syntynyt) oik. Guido Cremalainen (s. Lucca – k. 20. syyskuuta 1168 Rooma) oli nimellä Paschalis III 22. huhtikuuta 1164 alkaen kuolemaansa saakka Aleksanteri III:n vastapaavi.
Fredrik Barbarossa valitsi Guido Cremalaisen kardinaaliksi kansleri Rainald Dasselilaisen aloitteesta Würzburgin konsiilissa 1164, sen jälkeen kun keisarimielinen vastapaavi Victor IV oli kuollut. Saadakseen tukea keisari Fredrik Barbarossalta Paschalis kanonisoi Kaarle Suuren. Roomalaiskatolinen kirkko ei ole hyväksynyt kanonisointia. Kolmas lateraanikonsiili 1179 mitätöi kaikki hänen toimenpiteensä.
Aiheesta muualla

Würzburgin piispojen kronikka, Universität Würzburg[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Pascon alue

| Pascon alue |
| --- | --- |

 Alue Perun kartalla
 Koordinaatit: 10.5°S, 75.3°W 
Valtio:  Peru
Alue:  Keskinen alue
Maakunnat (provincia):  Daniel Alcídes Carrión Oxapampa Pasco
Piirit (distrito):  28 kpl
Hallinto:  
 – hallinnollinen keskus:  Cerro de Pasco
Pinta-ala:  25 320 km²
Väkiluku (2017):  272 136
Kielet:  espansa, ketšua, saksa
Pascon alue on yksi Perun hallinnollisista alueista. Se sijaitsee  maan keskiosassa, Andien vuoristossa.
Alueen pääkaupunki on Cerro de Pasco. Sen pinta-ala on 25 320 neliökilometriä. Vuonna 2017 asukasluku oli 272 136.